CELEX: C2005/155/39
Language: hu
Date: 2005-06-25 00:00:00
Title: Az Elsőfokú Bíróság végzése 2005. március 10. a T-288/00. sz., Gardena Hotels S.r.l. és társai kontra az Európai Közösségek Bizottsága ügyben (Állami támogatás – Jogellenes támogatási rendszer közös piaccal való összeegyeztethetetlenségét megállapító és az összeegyeztethetetlen támogatások visszatérítését elrendelő bizottsági határozat – Nemzeti visszatérítési eljárás kizárása – Megsemmisítés iránti kereset – Keresetindításhoz fűződő érdek hiánya – Elfogadhatatlanság)

25.6.2005   
            
            
               HU
            
            
               Az Európai Unió Hivatalos Lapja
            
            
               C 155/20
            
         
      AZ ELSŐFOKÚ BÍRÓSÁG VÉGZÉSE
   
   2005. március 10.
   a T-288/00. sz., Gardena Hotels S.r.l. és társai kontra az Európai Közösségek Bizottsága ügyben (1)
   
   (Állami támogatás - Jogellenes támogatási rendszer közös piaccal való összeegyeztethetetlenségét megállapító és az összeegyeztethetetlen támogatások visszatérítését elrendelő bizottsági határozat - Nemzeti visszatérítési eljárás kizárása - Megsemmisítés iránti kereset - Keresetindításhoz fűződő érdek hiánya - Elfogadhatatlanság)
   (2005/C 155/39)
   Az eljárás nyelve: olasz
   A T-288/00. sz., Gardena Hotels S.r.l., Principessa S.r.l. és Comitato Venezia Vuole Vivere (székhelyük: Velence [Olaszország], képviseli: A. Bianchini ügyvéd, kézbesítési cím: Luxembourg) kontra az Európai Közösségek Bizottsága (meghatalmazott: V. Di Bucci, segítője: A. Dal Ferro ügyvéd, kézbesítési cím: Luxembourg) ügyben, a Velence és Chioggia területén letelepedett vállalkozások javára a szociális terhek csökkentéséről szóló, 30/1997 és 206/1995 törvényekben előírt támogatási intézkedésekről szóló, 1999. november 25-i 2000/394/EK bizottsági határozat (HL 2000., L 150., 50. o.) megsemmisítése iránti kérelem tárgyában, az Elsőfokú Bíróság (kibővített második tanács), tagjai J. Pirrung elnök, A. W. H. Meij, N. J. Forwood, I. Pelikánová és S. Papasavvas bírák, hivatalvezető: H. Jung, 2005. március 10-én meghozta végzését, amelynek rendelkező része a következő:
   
               1)
            
            
               Az Elsőfokú Bíróság a T-288/00. sz. ügy keresetét a Gardena Hotels S.r.l. társaság és a Comitato Venezia Vuole Vivere által benyújtott részében, mint elfogadhatatlant elutasítja.
            
         
               2)
            
            
               A Gardena Hotels S.r.l. maga viseli saját költségeit.
            
         
               3)
            
            
               A Comitato Venezia Vuole Vivere maga viseli saját költségeit és a Bizottság részéről a kereset Comitato Venezia Vuole Vivere által benyújtott részével összefüggésben a mai napig felmerült költségeket.
            
         
               4)
            
            
               A Bizottság maga viseli a mai napon a kereset Gardena Hotels S.r.l. által benyújtott részével összefüggésben felmerült saját költségeit.
            
         
               5)
            
            
               Az Elsőfokú Bíróság a költségekről ezt meghaladóan jelenleg nem határoz.
            
         
      (1)  HL C 372., 2000.12.23.